钦定古今图书集成/理学汇编/学行典/第002卷 > 刘邵人物志 > 《体别》
## 钦定古今图书集成/理学汇编/学行典/第002卷 > 刘邵人物志 > 《体别》

夫《中庸》之德，其质无名，故咸而不碱，淡而不“质而
不缦，文而不缋，能威能怀，能辩能讷，变化无方，以达
为节。”是以抗者过之，而拘者不逮。夫拘抗违中，故善
有所章，而理有所失。是故厉直刚毅，材在矫正，失在
激讦；柔顺安恕，美在宽容，失在少决；雄悍杰健，任在
胆烈，失在多忌；精良畏慎，善在恭谨，失在多疑；彊楷
坚劲，用在桢干，失在专固；论辩理绎，能在释结，“失在
流宕；普博周给，弘在覆裕，失在溷浊；清介廉洁，节在
俭固，失在拘局；休动磊落，业在攀跻，失在疏越；沈静

不止揆《中庸》以戒其材之拘抗，而指人之所短，以益
其失，犹晋楚带剑，递相诡反也。是故彊毅之人，狠刚
不和，不戒其彊之唐突，而以顺为挠厉其抗，是故可
以立法，难与入微。柔顺之人，缓心宽断，不戒其事之
不摄，而以抗为刿安其舒，是故可与循常，难与权疑。
雄悍之人，气奋勇决，不戒其勇之毁跌，而以顺为恇
竭其势，是故可与涉难，难与居约。惧慎之人，畏患多
忌，不戒其懦于为义，而以勇为狎增其疑，是故可与
保全，难与立节。凌楷之人，秉意劲特，不戒其情之固
护，而以辩为伪彊其专，是故可以持正，难与附众。辩
博之人，论理赡给，不戒其辞之泛滥，而以楷为“系遂
其流，是故可与汎序，难与立约。”弘普之人，意爱周洽，
不戒其交之溷杂，而以介为“狷广其浊，是故可以抚”
众，难与厉俗。狷介之人，砭清激浊，不戒其道之隘狭，
而以普为秽，益其拘，是故可与守节，难以变通。休动
之人，志慕超越，不戒其意之大猥，而以静为滞，果其
锐，是故可以进趋，难与持后。沉静之人，道思回复，不
戒其静之迟后，而以动为疏，美其懦，“是故可与深虑，
难与捷速。”朴露之人，中疑实不戒其实之野直，而
以谲为诞露其诚，是故可与立信，难与消息。韬谲之
人，原度取容，不戒其术之离正，而以尽为愚贵其虚，
是故可与赞善，难与矫违。夫学所以成材也，恕所以
推情也。偏材之性，不可移转矣。虽教之以学，材成而
随之以失；虽训之以恕，推情各从其心。信者逆信，诈
者逆诈，故学不入道，恕不周物，此偏材之益失也。